Document ID: 32005D0815

ABBOZZ TA’ DEĊIŻJONI TAL-KUNSILL
ta’ l-14 ta' Novembru 2005
dwar l-avveniment tal-Kapitali Ewropea tal-Kultura għas-sena 2009
(2005/815/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra id-Deċiżjoni Nru 1419/1999/KE tal-Parlament Ewropew u tal-Kunsill tal-25 ta’ Mejju 1999 li tistabbilixxi azzjoni Komunitarja għall-avveniment tal-Belt Kapitali Ewropea tal-Kultura għas-snin 2005 sa 2019 (1), u b’mod partikolari l-Artikolu 2(3) tagħha,
Wara li kkunsidra r-rapport tal-Panel ta’ l-Għażla ta’ April 2005 sottomess lill-Kummissjoni, lill-Parlament Ewropew u lill-Kunsill skond l-Artikolu 2(2) tad-Deċiżjoni Nru 1419/1999/KE,
Billi l-kriterji stabbiliti fl-Artikolu 3 u l-Anness II tad-Deċiżjoni 1419/1999/KE huma sodisfatti bis-sħiħ,
Wara li kkunsidra r-rakkomandazzjoni mill-Kummissjoni tat-18 ta’ Ottubru 2005,
IDDEĊIEDA KIF ĠEJ:
Artikolu 1
Linz u Vilnius għandhom jiġu magħżula bħala “Il-Belt Kapitali Ewropea tal-Kultura għas-sena 2009” skond l-Artikolu 2(1) tad-Deċiżjoni Nru 1419/1999/KE.
Artikolu 2
Iż-żewġt ibliet magħżula għandhom jieħdu l-miżuri meħtieġa sabiex jiżguraw l-implimentazzjoni effettiva ta' l-Artikoli 1 u 5 tad-Deċiżjoni Nru 1419/1999/KE.
Magħmula fi Brussel, nhar il-14 ta' Novembru 2005.

Labels: 0
18